Απόφαση της Επιτροπής

της 7ης Αυγούστου 2003

σχετικά με την τροποποίηση της απόφασης 2003/43/ΕΚ για τον καθορισμό των κατηγοριών επιδόσεων όσον αφορά την αντίδραση στη φωτιά ορισμένων δομικών προϊόντων

[κοινοποιηθείσα υπό τον αριθμό Ε(2003) 2592]

(Κείμενο που παρουσιάζει ενδιαφέρον για τον ΕΟΧ)

(2003/593/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(1), όπως τροποποιήθηκε από την οδηγία 93/68/ΕΟΚ(2), και ιδίως το άρθρο 20, παράγραφος 2,

Εκτιμώντας τα ακόλουθα:

(1) Με την απόφαση 2003/43/ΕΚ της Επιτροπής(3) καθορίζονται κατηγορίες επιδόσεων όσον αφορά την αντίδραση στη φωτιά ορισμένων δομικών προϊόντων, και ιδιαίτερα των προϊόντων πετασμάτων με βάση το ξύλο.

(2) Η απόφαση 2003/43/ΕΚ πρέπει να προσαρμοστεί στην τεχνική πρόοδο, συμπεριλαμβάνοντας ορισμένα προϊόντα γύψου, ορισμένα διακοσμητικά πολυστρωματικά πετάσματα υψηλής πίεσης και ορισμένα προϊόντα δομικής ξυλείας, σύμφωνα με την ταξινόμηση που θεσπίστηκε με την απόφαση 2000/147/ΕΚ της Επιτροπής, της 8ης Φεβρουαρίου 2000, περί εφαρμογής της οδηγίας 89/106/ΕΟΚ του Συμβουλίου αναφορικά με την ταξινόμηση των δομικών προϊόντων ανάλογα με τη συμπεριφορά τους απέναντι στη φωτιά(4).

(3) Ως εκ τούτου, η οδηγία 2003/43/ΕΟΚ πρέπει να τροποποιηθεί αναλόγως.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2003/43/ΕΚ τροποποιείται σύμφωνα με τα όσα ορίζονται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Αυγούστου 2003.

Για την Επιτροπή

Erkki Liikanen

Μέλος της Επιτροπής

(1) ΕΕ L 40 της 11.2.1989, σ. 12.

(2) ΕΕ L 220 της 30.8.1993, σ. 1.

(3) ΕΕ L 13 της 18.1.2003, σ. 35.

(4) ΕΕ L 50 της 23.2.2000, σ. 14.

ΠΑΡΑΡΤΗΜΑ

Στο παράρτημα της απόφασης 2003/43/ΕΚ, προστίθενται οι παρακάτω πίνακες και η σημείωση:

"

ΠΙΝΑΚΑΣ 2

Κατηγορίες επιδόσεων όσον αφορά την αντίδραση στη φωτιά των προϊόντων γυψοσανίδων

>ΘΕΣΗ ΠΙΝΑΚΑ>

Σημείωση: Τελική κατάσταση χρήσης

Οι γυψοσανίδες τοποθετούνται και στερεώνονται σύμφωνα με μια από τις δύο ακόλουθες μεθόδους:

α) Μηχανική στερέωση σε φέρουσα υποδομή

Οι σανίδες, ή (στην περίπτωση πολυστρωματικών συστημάτων) τουλάχιστον το εξωτερικό στρώμα των σανίδων, στερεώνεται κατά τρόπο μηχανικό σε μεταλλική υποδομή (που αποτελείται από στοιχεία που περιγράφονται στο EN 14195) ή σε ξύλινη υποδομή (σύμφωνα με το EN 336 και το ENV 1995-5).

Όταν η υποδομή διαθέτει φέρουσες ράβδους προς μια μόνο κατεύθυνση, το μέγιστο άνοιγμα μεταξύ των φερουσών ράβδων δεν υπερβαίνει το 50πλάσιο του πάχους των σανίδων. Όταν υποδομή διαθέτει φέρουσες ράβδους προς δύο κατευθύνσεις, το μέγιστο άνοιγμα προς οποιαδήποτε από τις δύο κατευθύνσεις δεν υπερβαίνει το 100πλάσιο του πάχους των σανίδων.

Οι μηχανικές στερεώσεις είναι βίδες ή καρφιά, που στερεώνονται μέσω του πάχους των σανίδων στην υποδομή, σε μέγιστες αποστάσεις 300 mm κατά μήκος κάθε φέρουσας ράβδου.

Όλοι οι αρμοί μεταξύ των παράπλευρων σανίδων πληρώνονται με συνθετικό αρμογεμίσματος σύμφωνα με το EN 13963.

Η κοιλότητα που σχηματίζεται από την υποδομή πίσω από τις σανίδες, είτε παραμένει κενή ή μπορεί να πληρωθεί με μονωτικό υλικό κατηγορίας τουλάχιστον A2-s1, d0 όσον αφορά την αντίδρασή του στη φωτιά.

β) Άμεση στερέωση ή συγκόλληση σε συμπαγές υπόστρωμα (σύστημα επένδυσης εν ξηρώ)

Οι σανίδες στερεώνονται άμεσα σε συμπαγές υπόστρωμα κατηγορίας τουλάχιστον A2-s1, d0 όσον αφορά την αντίδρασή του στη φωτιά.

Οι σανίδες στερεώνονται με τη χρήση βιδών ή καρφιών που στερεώνονται μέσω του πάχους των σανίδων στο συμπαγές υπόστρωμα ή μπορούν να συγκολλούνται στο υπόστρωμα χρησιμοποιώντας 'σταγόνες' συγκολλητικού συνθετικού με βάση το γύψο. Σε κάθε περίπτωση οι στερεώσεις με βίδες ή καρφιά ή οι συγκολλητικές 'σταγόνες' εφαρμόζονται σε σημεία που θα απέχουν το πολύ 600 mm σε κάθετο και οριζόντιο άξονα.

Όλοι οι αρμοί μεταξύ των παράπλευρων σανίδων πληρώνονται με συνθετικό αρμογεμίσματος σύμφωνα με το EN 13963.

ΠΙΝΑΚΑΣ 3

Κατηγορίες επιδόσεων όσον αφορά την αντίδραση στη φωτιά των διακοσμητικών επικολλητών πετασμάτων υψηλής πίεσης

>ΘΕΣΗ ΠΙΝΑΚΑ>

ΠΙΝΑΚΑΣ 4

Κατηγορίες επιδόσεων όσον αφορά την αντίδραση στη φωτιά των προϊόντων δομικής ξυλείας((Ισχύει για όλα τα είδη που καλύπτονται από τα πρότυπα του προϊόντος.))

>ΘΕΣΗ ΠΙΝΑΚΑ>"